b'\n_START_ARTICLE_\nKatarri\n_START_PARAGRAPH_\nKatarri (lat. catarrhus) on l\xc3\xa4\xc3\xa4ketieteen ja el\xc3\xa4inl\xc3\xa4\xc3\xa4ketieteen termi, joka tarkoittaa limakalvon tulehdustilaa riippumatta sijaintipaikasta ja taudin kestosta (krooninen tai akuutti katarri). Tunnettuja katarraalisia sairauksia ovat mahakatarri (catarrhus gastricus), keuhkokatarri (catarrhus bronchialis), harvinaisemmin k\xc3\xa4ytetty my\xc3\xb6s virtsarakon tulehduksesta (catarrhus vesicalis). Hein\xc3\xa4nuhasta on my\xc3\xb6s k\xc3\xa4ytetty nime\xc3\xa4 catarrhus aestivalis. Hevosella tunnetaan catarrhus sacci aerophori eli hevosen ilmapussintulehdus. Termi on pyritty korvaamaan modernimmilla ja t\xc3\xa4sm\xc3\xa4llisemmill\xc3\xa4 ilmaisuilla.'